Švajčiarska rétorománčina

Švajčiarska rétorománčina (iné názvy: rétorománčina (v užšom zmysle), romanši, romanche [vyslov:romanš], (švajčiarska) rumančina, rétorománčina kantónu Graubünden; v šv. rétorománčine ruman(t)sch/roman(t)sch/romon(t)sch/romaun(t)sch/rumaun(t)sch; v grižunskej rumančine rumantsch; po tal. romancio, po nem. Romanisch/Bündnerromanisch/Rätoromanisch, po franc. romanche) je románsky jazyk z podskupiny rétorománske jazyky, ktorým sa hovorí vo švajčiarskom kantóne Graubünden (Grischun).

Vo Švajčiarsku sa jazyk v nemeckých verziách zákonov označuje ako "Rätoromanisch" , inak však bežne "Romanisch" alebo "Bündnerromanisch". Spoločný spisovný jazyk používaný na území švajčiarskej rétorománčiny od roku 1982 sa nazýva grižunská rumančina (rumantsch grischun).

Pozri aj rétorománčina.

Delí sa na tieto nárečia/idiómy (v zátvorke miestne názvy):
 rýnske nárečia (rýnska skupina)
 surselvánčina (sursilva(u)n/tschalover)
 subselvánčina (sutsilvan)
 surmirančina (surmeir/surmiran)
 engadinské nárečia (ladinské nárečia, engadinská skupina, engadinčina v širšom zmysle, ladinčina):
 horná engandinčina (il puter/ladin)
 dolná engandinčina/engadinčina v užšom zmysle (il vallader/ladin)
 müstairčina (jauer) - zaraďované aj pod dolnú engadinčinu

Obyvatelia kantónu Graubünden podľa jazykov (2000):
 nemčina 127 755 (68 %)
 rétorománčina 27 038 (14 %)
 taliančina 19 106 (10 %)
 ostatní 13 159 (8 %)

Zdroje 
 Rätoromanisch in:Historisches Lexikon der Schweiz
  
 
 Paraschkewow, Boris: Wörter und Namen gleicher Herkunft und Struktur, 2004
 

 
Románske jazyky